CELEX: 32014D0917
Language: da
Date: 2014-12-15 00:00:00
Title: 2014/917/EU: Kommissionens gennemførelsesafgørelse af 15. december 2014 om nærmere gennemførelsesbestemmelser til Rådets direktiv 2000/29/EF for så vidt angår anmeldelse af tilstedeværelse af skadegørere og af foranstaltninger, som medlemsstaterne har truffet eller har til hensigt at træffe (meddelt under nummer C(2014) 9460)

17.12.2014   
            
            
               DA
            
            
               Den Europæiske Unions Tidende
            
            
               L 360/59
            
         KOMMISSIONENS GENNEMFØRELSESAFGØRELSE
   af 15. december 2014
   om nærmere gennemførelsesbestemmelser til Rådets direktiv 2000/29/EF for så vidt angår anmeldelse af tilstedeværelse af skadegørere og af foranstaltninger, som medlemsstaterne har truffet eller har til hensigt at træffe
   
      
         (meddelt under nummer C(2014) 9460)
      
   
   
      (2014/917/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 4, og
   ud fra følgende betragtninger:
   
               (1)
            
            
               Anmeldelser af tilstedeværelse af skadegørere, jf. artikel 16, stk. 1, i direktiv 2000/29/EF, eller af påvist forekomst eller mistanke om forekomst af skadegørere, jf. direktivets artikel 16, stk. 2, første afsnit, bør omfatte alle oplysninger, der gør det muligt for Kommissionen og øvrige medlemsstater at planlægge og gennemføre så effektive foranstaltninger som muligt på EU-plan eller på regionalt plan, alt efter hvad der er relevant. Dette er vigtigt for at sikre en omfattende beskyttelse af Unionens område mod alle mulige kilder til plantesundhedsrisici.
            
         
               (2)
            
            
               For at sikre en hurtig reaktion bør visse elementer i disse anmeldelser indsendes, inden for otte arbejdsdage efter at tilstedeværelsen eller forekomsten af skadegørere er blevet bekræftet under hensyn til vigtigheden af disse elementer og muligheden for deres hurtige indsendelse, og alle krævede elementer bør indsendes senest tredive dage efter denne bekræftelse.
            
         
               (3)
            
            
               For at sikre, at Kommissionen og de øvrige medlemsstater holdes underrettet om ændringer, opdaterer den anmeldende medlemsstat disse anmeldelser så hurtigt som muligt, såfremt den får fremlagt nye relevante oplysninger, eller hvis den træffer nye relevante foranstaltninger, efter at den har indsendt de krævede oplysninger.
            
         
               (4)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Anmeldelsernes indhold
   1.   Medlemsstaterne skal, når de underretter Kommissionen og de øvrige medlemsstater om enhver tilstedeværelse eller forekomst af skadegørere, jf. artikel 16, stk. 1, første afsnit, i direktiv 2000/29/EF, eller om, at der er påvist forekomst af skadegørere, jf. artikel 16, stk. 2, første afsnit, i samme direktiv, indsende de oplysninger, der er fastsat i bilaget.
   2.   Medlemsstaterne skal, når de underretter Kommissionen og de øvrige medlemsstater om mistanke om forekomst af skadegørere, jf. artikel 16, stk. 2, første afsnit, i direktiv 2000/29/EF, i givet fald indsende de oplysninger, der er fastsat i bilaget.
   Artikel 2
   Frister for indsendelse af anmeldelser
   1.   Senest otte arbejdsdage efter datoen for det officielle ansvarlige organs officielle bekræftelse af tilstedeværelse eller påvist forekomst af skadegøreren, jf. artikel 16, stk. 1, første afsnit, og artikel 16, stk. 2, første afsnit, i direktiv 2000/29/EF indsender medlemsstaterne en anmeldelse, der mindst indeholder de oplysninger, der er angivet i punkt 1.1, 1.3, 2.1, 2.2, 3.1, 4.1, 5.1, 5.2, 5.6, 6.4. og 8 i bilaget.
   2.   Senest tredive dage efter datoen for det officielle ansvarlige organs officielle bekræftelse af tilstedeværelse eller påvist forekomst af skadegøreren, jf. artikel 16, stk. 1, første afsnit, og artikel 16, stk. 2, første afsnit, i direktiv 2000/29/EF, indsender medlemsstaterne en anmeldelse, der indeholder de oplysninger, der er angivet i de punkter i bilaget, som ikke er omhandlet i stk. 1.
   3.   Senest otte arbejdsdage efter datoen, hvor det officielle ansvarlige organ får mistanke om forekomst af en skadegører, jf. artikel 16, stk. 2, første afsnit, i direktiv 2000/29/EF, indsender medlemsstaterne en anmeldelse, der mindst indeholder de oplysninger, der er angivet i punkt 1.1, 1.3, 2.1, 2.2, 3.1, 4.1, 5.1, 5.2, 6.4 og 8 i bilaget.
   4.   Senest tredive dage efter datoen, hvor det officielle ansvarlige organ får mistanke om forekomst af en skadegører, jf. artikel 16, stk. 2, første afsnit, i direktiv 2000/29/EF, indsender medlemsstaterne en anmeldelse, der indeholder de oplysninger, der er angivet i de punkter i bilaget, som ikke er omhandlet i stk. 3.
   5.   Medlemsstaterne opdaterer de anmeldelser, der er omhandlet i stk. 1-4, så snart de får fremlagt nye relevante oplysninger og har kontrolleret dem, eller så snart de har truffet nye foranstaltninger.
   Artikel 3
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 15. december 2014.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      BILAG
      INDHOLD AF DE I ARTIKEL 1 OMHANDLEDE ANMELDELSER
      1.   Generelle oplysninger om anmeldelsen
      
               
                  1.1.
               
               
                  Titel. Angivelse af den pågældende skadegørers videnskabelige navn, sted, og om det er første tilstedeværelse eller ej. Det videnskabelige navn skal være:
                  
                              a)
                           
                           
                              skadegørerens videnskabelige navn som angivet i direktiv 2000/29/EF eller i de foranstaltninger, der er truffet i henhold til artikel 16, stk. 3, i samme direktiv, herunder om nødvendigt patovar, eller
                           
                        
                              b)
                           
                           
                              hvis litra a) ikke finder anvendelse, det videnskabelige navn, som er godkendt af en international organisation, herunder patovaren, og organisationens navn eller
                           
                        
                              c)
                           
                           
                              hvis hverken litra a) eller b) finder anvendelse, en angivelse af det videnskabelige navn fra den mest pålidelige informationskilde, med reference til denne kilde.
                           
                        Mulig indsendelse af forklarende bemærkninger.
               
            
               
                  1.2.
               
               
                  Sammenfatning. Indsendelse af en sammenfatning af oplysningerne i punkt 3-7.
               
            
               
                  1.3.
               
               
                  Angivelse af et af følgende elementer: 1) delvis anmeldelse i overensstemmelse med artikel 2, stk. 1, eller artikel 2, stk. 3, 2) delvis anmeldelse i overensstemmelse med artikel 2, stk. 2, eller artikel 2, stk. 4, 3) opdatering af anmeldelsen i overensstemmelse med artikel 2, stk. 5, 4) afsluttende bemærkning med angivelse af de trufne foranstaltningers ophævelse og begrundelsen for denne ophævelse.
               
            2.   Oplysninger vedrørende den centrale myndighed og ansvarlige personer.
      
               
                  2.1.
               
               
                  Navnet på den centrale myndighed, jf. artikel 1, stk. 4, i direktiv 2000/29/EF, der indsender anmeldelsen (i det følgende benævnt: »den centrale myndighed«). Angivelse af ordene »Anmeldelse fra« efterfulgt af navnet på den centrale myndighed og navnet på denne myndigheds medlemsstat.
               
            
               
                  2.2.
               
               
                  Officiel kontakt hos den centrale myndighed. Angivelse af navn, telefonnummer og e-mailadresse på den person, som den centrale myndighed har udpeget som officiel kontakt for den pågældende anmeldelse. Hvis der er udpeget mere end én person, begrundelse herfor.
               
            3.   Sted for skadegørerens tilstedeværelse.
      
               
                  3.1.
               
               
                  En så præcis angivelse som muligt af stedet for den pågældende skadegørers tilstedeværelse som minimum med henvisning til et administrativt område (f.eks. kommune, by, provins).
               
            
               
                  3.2.
               
               
                  I forlængelse af punkt 3.1: kort over det pågældende sted. Mulighed for at indsende oplysninger, i form af bemærkninger, om grænser med henvisning til Eurostats nomenklatur for statistiske regionale enheder (NUTS) eller til geografiske koder (geokoder), luftfotos eller GPS-koordinater.
               
            4.   Oplysninger vedrørende begrundelsen for anmeldelsen og status for skadegørere i det berørte område og den berørte medlemsstat.
      
               
                  4.1.
               
               
                  Angivelse af en af følgende valgmuligheder: 1) første bekræftede tilstedeværelse eller mistanke om tilstedeværelse af skadegøreren på den berørte medlemsstats område, 2) bekræftet forekomst eller mistanke om forekomst af skadegøreren på en del af den berørte medlemsstat område, hvor dens tilstedeværelse hidtil ikke har været kendt. I forbindelse med valgmulighed 2), og hvor det er relevant, angivelse af, at skadegøreren forekom på en del af den berørte medlemsstats område, hvor skadegøreren tidligere har været til stede, men hvor den er udryddet.
               
            
               
                  4.2.
               
               
                  Status for skadegører i det område, hvor der har været konstateret tilstedeværelse af skadegøreren, efter officiel bekræftelse. Angivelse, med forklarende bemærkning, af en eller flere af følgende valgmuligheder: 1) Til stede: i alle dele af det berørte område, 2) Til stede: kun i bestemte dele af det berørte område, 3) Til stede: i bestemte dele af det område, hvor værtsplanterne dyrkes, 4) Til stede: under udryddelse, 5) Til stede: under inddæmning, 6) Til stede: lav prævalens, 7) Fraværende: Skadegøreren har været til stede, men er udryddet, 8) Fraværende: Skadegøreren har været til stede, men er det ikke længere af andre årsager end udryddelse, 9) Midlertidig (tilstedeværelse af skadegøreren forventes ikke at føre til etablering): ikke genstand for foranstaltning, 10) Midlertidig: genstand for foranstaltning, under overvågning, 11) Midlertidig: genstand for foranstaltning, under udryddelse, 12) Andet.
               
            
               
                  4.3.
               
               
                  Status for skadegører i den berørte medlemsstat før officiel bekræftelse af tilstedeværelse, eller mistanke om tilstedeværelse, af skadegøreren. Angivelse, med forklarende bemærkning, af en eller flere af følgende valgmuligheder: 1) Til stede: i alle dele af den berørte medlemsstat, 2) Til stede: kun i nogle dele af den berørte medlemsstat, 3) Til stede: i bestemte dele af den medlemsstat, hvor værtsafgrøden/-afgrøderne dyrkes, 4) Til stede: årstidsbestemt, 5) Til stede: under udryddelse, 6) Til stede: under inddæmning, hvis udryddelse ikke er mulig, 7) Til stede: lav prævalens, 8) Fraværende: ingen registrering af skadegørere, 9) Fraværende: skadegører udryddet, 10) Fraværende: skadegøreren er ikke længere til stede af andre årsager end udryddelse, 11) Fraværende: ugyldige registreringer af skadegøreren, 12) Fraværende: upålidelige registreringer af skadegøreren, 13) Fraværende: kun tilbageholdt, 14) Midlertidig: ikke genstand for foranstaltning, 15) Midlertidig: genstand for foranstaltning, under overvågning, 16) Midlertidig: genstand for foranstaltning, under udryddelse, 17) Andet.
               
            
               
                  4.4.
               
               
                  Status for skadegører i den berørte medlemsstat efter officiel bekræftelse af tilstedeværelse af skadegøreren. Angivelse, med forklarende bemærkning, af en eller flere af følgende valgmuligheder: 1) Til stede: i alle dele af den berørte medlemsstat, 2) Til stede: kun i nogle dele af den berørte medlemsstat, 3) Til stede: i bestemte dele af den medlemsstat, hvor værtsafgrøden/-afgrøderne dyrkes, 4) Til stede: årstidsbestemt, 5) Til stede: under udryddelse, 6) Til stede: under inddæmning, hvis udryddelse ikke er mulig, 7) Til stede: lav prævalens, 8) Fraværende: skadegører udryddet, 9) Fraværende: skadegøreren er ikke længere til stede af andre årsager end udryddelse, 10) Fraværende: ugyldige registreringer af skadegøreren, 11) Fraværende: upålidelige registreringer af skadegøreren, 12) Fraværende: kun tilbageholdt, 13) Midlertidig: ikke genstand for foranstaltning, 14) Midlertidig: genstand for foranstaltning, under overvågning, 15) Midlertidig: genstand for foranstaltning, under udryddelse, 16) Andet.
               
            5.   Oplysninger vedrørende fund, prøveudtagning, undersøgelse og bekræftelse af skadegøreren.
      
               
                  5.1.
               
               
                  Hvordan tilstedeværelsen eller forekomsten af skadegøreren blev opdaget. Angivelse af en af følgende valgmuligheder: 1) skadegørerrelateret officiel undersøgelse, 2) undersøgelse er relateret til et eksisterende eller udryddet udbrud af en skadegører, 3) plantesundhedskontrol af enhver art, 4) sporbarhedskontrol (både frem og tilbage) i forbindelse med specifik tilstedeværelse af den pågældende skadegører, 5) anden officiel kontrol end plantesundhedskontrol, 6) oplysninger indsendt af professionelle operatører, laboratorier eller andre personer, 7) videnskabelige oplysninger, 8) andet. Mulighed for yderligere kommentarer i form af fri tekst eller vedhæftede dokumenter. I forbindelse med valgmulighed 8) skal der angives en specifikation. Hvor det er relevant: angivelse af datoen for kontrol(ler), beskrivelse af kontrolmetoden (herunder oplysninger om besigtigelse eller anden kontrol) og en kort beskrivelse af det sted, hvor kontrollen fandt sted, resultaterne af denne kontrol og billede(r). I forbindelse med valgmulighed 3) og 4): angivelse af datoen for kontrollen/kontrollerne, beskrivelse af kontrolmetoder (herunder oplysninger om besigtigelse eller anden kontrol). Mulig indsendelse af en kort beskrivelse af det sted, hvor kontrollen fandt sted, resultaterne af denne kontrol og billede(r).
               
            
               
                  5.2.
               
               
                  Dato for fundet: Angivelse af den dato, hvor det officielle ansvarlige organ konstaterede tilstedeværelsen eller forekomsten af skadegøreren eller modtog de første oplysninger vedrørende fundet. Hvis skadegøreren blev konstateret af en anden person end det officielle ansvarlige organ: angivelse af datoen for den pågældende persons fund af skadegøreren og datoen for denne persons underretning af det officielle ansvarlige organ.
               
            
               
                  5.3.
               
               
                  Prøveudtagning med henblik på laboratorieanalyse. Hvis det er relevant, indsendelse af oplysninger vedrørende prøveudtagningsproceduren med henblik på laboratorieanalyse, herunder dato, metode og prøvestørrelse. Mulighed for vedlæggelse af billeder.
               
            
               
                  5.4.
               
               
                  Laboratorium. Hvis det er relevant, angivelse af navn og adresse på det eller de laboratorier, der er involveret i identifikationen af den pågældende skadegører.
               
            
               
                  5.5.
               
               
                  Diagnostisk metode. Angivelse af en af følgende valgmuligheder: 1) Ifølge peer-reviewed protokol, 2) Andet, med specifikation af den pågældende metode. I forbindelse med valgmulighed 1): klar reference til den respektive protokol og i givet fald enhver afvigelse fra protokollen.
               
            
               
                  5.6.
               
               
                  Dato for den officielle bekræftelse af skadegørerens identitet.
               
            6.   Oplysninger om det angrebne område og om udbruddets alvor og kilden til udbruddet i dette område.
      
               
                  6.1.
               
               
                  Størrelse og afgrænsning af det angrebne område. Angivelse af en eller flere af følgende valgmuligheder: 1) angrebet areal (m2, ha, km2), 2) antal angrebne planter (stk.), 3) mængde angrebne planteprodukter (ton, m3), 4) GPS-koordinater eller anden specifik beskrivelse af det angrebne områdes afgrænsning. Mulighed for indsendelse af cirkatal, dog med en forklaring vedrørende årsagen for de manglende præcise tal.
               
            
               
                  6.2.
               
               
                  Karakteristika for det angrebne område og dets umiddelbare nærhed. Angivelse af en eller flere af følgende valgmuligheder:
                  
                              1)
                           
                           
                              Friland — produktionsområde
                              
                                          1.1)
                                       
                                       
                                          mark (agerjord, græsarealer)
                                       
                                    
                                          1.2)
                                       
                                       
                                          frugtplantage/vinmark
                                       
                                    
                                          1.3)
                                       
                                       
                                          planteskole
                                       
                                    
                                          1.4)
                                       
                                       
                                          skov.
                                       
                                    
                        
                              2)
                           
                           
                              Friland — andet
                              
                                          2.1)
                                       
                                       
                                          privat have
                                       
                                    
                                          2.2)
                                       
                                       
                                          offentlige steder
                                       
                                    
                                          2.3)
                                       
                                       
                                          beskyttet område
                                       
                                    
                                          2.4)
                                       
                                       
                                          vilde planter i andre områder end beskyttede områder
                                       
                                    
                                          2.5)
                                       
                                       
                                          andet, med specifikation i hvert enkelt tilfælde.
                                       
                                    
                        
                              3)
                           
                           
                              Fysisk lukkede betingelser
                              
                                          3.1)
                                       
                                       
                                          drivhus
                                       
                                    
                                          3.2)
                                       
                                       
                                          privat sted bortset fra drivhus
                                       
                                    
                                          3.3)
                                       
                                       
                                          offentligt sted bortset fra drivhus
                                       
                                    
                                          3.4)
                                       
                                       
                                          andet, med specifikation i hvert enkelt tilfælde.
                                       
                                    
                        For hver valgmulighed angives, om angrebet berører en eller flere af følgende elementer: planter til udplantning, andre planter eller planteprodukter.
               
            
               
                  6.3.
               
               
                  Værtsplanter i det angrebne område og dets umiddelbare nærhed. Angivelse af navnet på værtsplanter i dette område i overensstemmelse med punkt 6.4. Mulighed for yderligere oplysninger om værtsplantetæthed i området, med henvisning til dyrkningspraksis, særlige karakteristika ved habitaterne eller oplysninger om modtagelige planteprodukter produceret i området.
               
            
               
                  6.4.
               
               
                  Angrebne planter, planteprodukter og andre objekter. Angivelse af den eller de angrebne værtsplanters videnskabelige navn.
                  Mulighed for indsendelse af oplysninger om sort og for planteprodukter om varetype.
               
            
               
                  6.5.
               
               
                  Vektorer til stede i området. Angivelse af en af følgende valgmuligheder, hvis det er relevant:
                  
                              a)
                           
                           
                              vektorernes videnskabelige navne mindst på slægtsniveau, jf. direktiv 2000/29/EF, eller som anført i de foranstaltninger, der er truffet i henhold til artikel 16, stk. 3, i samme direktiv, eller
                           
                        
                              b)
                           
                           
                              hvis litra a) ikke finder anvendelse, det videnskabelige navn, som er godkendt af en international organisation, og organisationens eller organisationernes navn eller
                           
                        
                              c)
                           
                           
                              hvis hverken litra a) eller b) finder anvendelse, en angivelse af det videnskabelige navn fra den mest pålidelige informationskilde, med reference til denne kilde.
                           
                        Mulighed for yderligere oplysninger om vektordensitet eller karakteristika for planter, som er vigtige for vektorerne.
               
            
               
                  6.6.
               
               
                  Udbruddets alvor. Beskrivelse af angrebets udbredelse, symptomer og de forårsagede skader, og i givet fald medtagelse af prognoser, så snart disse oplysninger foreligger.
               
            
               
                  6.7.
               
               
                  Kilde til udbruddet. Angivelse af den bekræftede vej for indslæbning af skadegøreren i området eller af de veje, der er under mistanke, indtil der foreligger en bekræftelse. Mulighed for vedlæggelse af oplysninger om skadegørerens bekræftede eller mulige oprindelse.
               
            7.   Officielle plantesundhedsforanstaltninger
      
               
                  7.1.
               
               
                  Vedtagelse af officielle plantesundhedsforanstaltninger. Angivelse af en af følgende valgmuligheder, med forklarende bemærkninger: 1) Der er truffet officielle plantesundhedsforanstaltninger i form af kemisk, biologisk eller fysisk behandling, 2) Der er truffet andre officielle plantesundhedsforanstaltninger end foranstaltninger i form af kemisk, biologisk eller fysisk behandling, 3) Der vil blive truffet officielle plantesundhedsforanstaltninger, 4) Det er endnu ikke besluttet, om der vil blive truffet plantesundhedsforanstaltninger, 5) Ingen officielle plantesundhedsforanstaltninger. Fastlægges der et afgrænset område, angives det under 1), 2) og 3), om disse foranstaltninger er truffet inden eller uden for dette område, I forbindelse med valgmulighed 5) angives grunden til, at der træffes plantesundhedsforanstaltninger.
               
            
               
                  7.2.
               
               
                  Dato for vedtagelse af plantesundhedsforanstaltningerne. I forbindelse med midlertidige foranstaltninger angives deres forventede varighed.
               
            
               
                  7.3.
               
               
                  Identifikation af det område, der er omfattet af de officielle plantesundhedsforanstaltninger. Angivelse af den metode, der er anvendt til at identificere det område, der er omfattet af de officielle plantesundhedsforanstaltninger. Hvis der er foretaget undersøgelser, resultatet af disse undersøgelser.
               
            
               
                  7.4.
               
               
                  Formålet med de officielle plantesundhedsforanstaltninger. Angivelse af en af følgende valgmuligheder: 1) udryddelse, 2) inddæmning, hvis udryddelse ikke er mulig.
               
            
               
                  7.5.
               
               
                  Foranstaltninger, der berører flytningen af varer. Angivelse af en af følgende valgmuligheder: 1) foranstaltninger, der berører import af varer til Unionen eller flytning af varer inden for Unionen, 2) foranstaltninger, der ikke berører import af varer til Unionen eller flytning af varer inden for Unionen. I forbindelse med valgmulighed 1): en beskrivelse af disse foranstaltninger.
               
            
               
                  7.6.
               
               
                  Særlige undersøgelser. Hvis der gennemføres særlige undersøgelser som led i officielle plantesundhedsforanstaltninger, angives deres metodologi, varighed og anvendelsesområde.
               
            8.   Skadegørerrisikoanalyse/-vurdering. Angivelse af følgende valgmuligheder: 1) Skadegørerrisikoanalyse er ikke påkrævet (skadegører er opført i bilag I eller bilag II til direktiv 2000/29/EF eller er omfattet af foranstaltninger, der er vedtaget i henhold til artikel 16, stk. 3, i direktivet), 2) Skadegørerrisikoanalyse eller foreløbig skadegørerrisikoanalyse er under udarbejdelse, 3) Der findes en foreløbig skadegørerrisikoanalyse, 4) Der findes en skadegørerrisikoanalyse. I forbindelse med valgmulighed 3) og 4): en beskrivelse af de vigtigste resultater og vedlæggelse af den respektive skadegørerrisikoanalyse eller angivelse af den kilde, hvor analysen kan findes.
      9.   Link til relevante websteder, andre informationskilder.
      10.   Medlemsstaterne kan anmode Kommissionen om at indsende oplysningerne om et eller flere af elementerne i punkt 1.1, 1.3, 3.1, 4.1-4.4, 5.1-5.6, 6.1-6.7, 7.1-7.6 og 8 til Plantebeskyttelsesorganisationen for Europa og Middelhavsområderne.